(สำนักงานอัยการเขตปกครองพิเศษ)
ในปี 2020 มีผู้หญิง 3,748 คน ถูกฆ่าตายในเม็กซิโก
จากจำนวนนั้น มี 2,801 คนเป็นคดีฆาตกรรมโดยเจตนา
และ 947 คนเป็นคดีฆาตกรรมผู้หญิง
การเป็นผู้หญิง
ที่ต่อสู้เพื่อความยุติธรรมท่ามกลางความรุนแรง
แปลว่าเราเป็นผู้ร่วมชะตากรรมเดียวกัน
แปลว่าต้องตระหนักว่าเราต้องการกันและกัน
ซายูริ เอร์เรร่าได้รับแต่งตั้ง
เป็นหัวหน้าสำนักงานอัยการ สืบสวนคดีฆาตกรรมผู้หญิง
ภายในสำนักงานอัยการสูงสุดแห่งเม็กซิโกซิตี้
อัยการได้ประกาศการเข้ารับตำแหน่งนี้ ในโซเชียลมีเดีย
ทนายความที่มีพื้นเพ จากการต่อสู้เพื่อสังคม การเคลื่อนไหว
เป็นประวัติที่ไม่ธรรมดาเลย
การก้าวขึ้นมาเป็นอัยการน่ากลัวอยู่แล้วค่ะ
แต่ฉันก็คิดว่า "ต้องมีใครสักคนทำสิ"
การแต่งตั้งซายูริ เอร์เรร่า โรมัน นิติศาสตร์มหาบัณฑิต
มีเป้าหมายเพื่อสร้างแนวทางใหม่
เพื่อจัดการอาชญากรรมที่เกิดกับผู้หญิง
และเพื่อให้คนผิดต้องรับโทษ
ไม่จำเป็นต้องเป็นฉัน อาจจะเป็นใครก็ได้
แต่ฉันรู้สึกว่าจำเป็นต้องทำ
เราจึงต้องถามตัวเอง
ถ้ามีการแบ่งประเภทอาชญากรรม มีระเบียบการและสำนักงานอัยการ
ทำไมการลอยนวลพ้นผิดถึงกลายเป็นเรื่องปกติ
(กระทรวงยุติธรรม เม็กซิโกซิตี้)
(อัยการหญิงแถวหน้า)
(เม็กซิโกซิตี้)
คนแรกที่มาถึงฝั่งนี้ เดินไปทางนี้ครับ
เข้าไปเลยครับ
(สำนักงานอัยการสืบสวนคดีฆาตกรรมผู้หญิง)
คนที่ก่อคดีฆาตกรรมผู้หญิงคือผู้ชาย
มักจะเป็นคนรู้จักของผู้ตาย
ที่มีความสัมพันธ์ด้วย
เพราะอย่างนั้นจึงเป็นอาชญากรรม ที่สามารถแก้ไขได้
จัดการได้และกำจัดได้
เพราะเรารู้สาเหตุที่มา
(ซายูริ เอร์เรร่า อัยการคดีฆาตกรรมผู้หญิงแห่งเม็กซิโกซิตี้)
แต่ละหน่วยมีหน่วยตำรวจสืบสวนของตัวเอง
ที่จัดการคดีการตายอย่างรุนแรงในเมือง
อรุณสวัสดิ์ค่ะ สำนักงานอัยการหญิง แผนกสืบสวนคดีฆาตกรรมผู้หญิงค่ะ
การตายอย่างรุนแรงแปลว่าอะไรน่ะเหรอ
เมื่อมีการบาดเจ็บ
เราต้องตัดสาเหตุสี่ประเภทออก
สาเหตุตามธรรมชาติ
อุบัติเหตุ
การฆ่าตัวตาย
หรือประเภทที่เกี่ยวกับเรา สาเหตุจากอาชญากรรม
ดังนั้นเราต้องเตรียมพร้อม
ตลอด 24 ชั่วโมงเพื่ออะไรก็ตาม ที่เกี่ยวข้องกับประเด็นพวกนี้
การปฏิบัติหน้าที่ ไม่ใช่งานประจำหรืองานซ้ำซากจำเจ
งานประเภทนี้มัน…
เมื่อกำลังปฏิบัติหน้าที่ ไม่มีทางรู้เลยว่าจะเจออะไรบ้าง
ถนนปรินซิปาล
ตัดกับกลอเรีย มาร์ตินนะคะ
ย่านแอมเปลียซิออน เอมิเลียโน ซาปาตา อิซตาปาลาปา เม็กซิโกซิตี้
เราเจอทุกอย่าง พยายามฆ่า ใช้ความรุนแรง บาดเจ็บ
- ยิงปืน ฆ่าตัวตาย - ฆ่าตัวตาย
ศพเน่า
การปฏิบัติหน้าที่คือ การเอาชีวิตไปแขวนอยู่บนเส้นด้ายจริงๆ
ศพเธอถูกพบห่ออยู่ในผ้าห่ม
ผ้าห่มสีขาวกับสีฟ้า
มีลายแนวตั้งกับแนวนอนสีดำ
เมื่อเราได้รับแจ้งเหตุอาชญากรรม
ตำรวจจะยืนยันข้อเท็จจริง
เราจะได้ส่งผู้เชี่ยวชาญ จากหน่วยตำรวจสืบสวนไป
เพื่อเก็บหลักฐานจากที่เกิดเหตุ
ใช่ งานมันหนักมาก
ใช่ เราต้องเจออะไรมากมาย
เพราะต้องออกไปตามที่ได้รับแจ้งเหตุ อาจจะสักตีสาม
และกว่าจะหาที่เกิดเหตุเจอก็ยากมาก
ไปตามสถานที่กันดาร บางครั้งก็ไม่มีสัญญาณมือถือ
เป็นที่ที่หดหู่มาก
กองขยะสูงท่วม มีแมลงสาบ ตัวเรือด อะไรทั้งหลาย
เมื่อวานตอนที่ฉันเปิดร้าน ฉันก็เห็น…
มีแต่ขยะเต็มไปหมด
ฉันเลยไม่คิดว่าจะมีคนอยู่ที่นั่น
จากแผนกสำนักงานอัยการที่ฉันเลือก มีคดีฆาตกรรม ฆาตกรรมผู้หญิงและคดีลักพาตัว
ฉันมีเป้าหมายสามอย่างนั้น แล้วฉันก็ได้รับมอบหมายให้ทำคดีฆาตกรรมผู้หญิง
ตอนนั้นฉันจำได้ว่า มีการฆาตกรรมผู้หญิงเพิ่มมากขึ้น
ถึงจะยังมีไม่มากนัก
ตอนที่ฉันเพิ่งเริ่มงาน หนึ่งรอบเวรอาจจะมีสักคดีสองคดี
ไม่ได้มีมากเท่าไหร่
อัยการคือคนที่มีหน้าที่สืบสวน
และคลี่คลายเหตุการณ์ความรุนแรงต่างๆ
เพื่อคืนความเป็นธรรมให้กับผู้เสียหาย
ตั้ง 591 เลยเหรอ ในไฟล์ไหน
- ส่วนนั้นของไฟล์… - แล้วอะไร…
อัยการเป็นหัวหน้าดูแล
ทีมผู้เชี่ยวชาญ
ที่ประกอบด้วยอัยการรัฐ ผู้เชี่ยวชาญทั้งชายและหญิง
และตำรวจสืบสวนเพื่อทำงานนี้ให้สำเร็จ
ฉันไม่มีประสบการณ์ด้านนี้เลย ฉันไม่เคยเป็นอัยการรัฐ
ฉันมีพื้นเพมาจากการเป็นนักกิจกรรม
งานนี้จึงมีความท้าทาย เพราะคนมักมองว่าเราไม่น่าเชื่อถือ
ใครๆ มักจะบอกฉันว่า "ซายูริไม่ใช่สายงานราชการ"
วันแรกที่ฉันเข้ารับตำแหน่งอัยการ อัยการรัฐทุกคนลาออกหมด
ทุกคนเลย
พวกเขาไม่อยากอยู่ที่นี่
และไม่อยากทำงานกับฉัน
พวกเขามีอคติต่อตัวตนของฉัน
ดังนั้นเราจึงออกมาประท้วง
เพราะเหตุนี้ เราจึงประท้วงมา 83 วันแล้ว
เพราะเหตุนี้ เราจึงจะยืนหยัด
และเรียกร้องให้ม.เม็กซิโกเป็นประชาธิปไตย ไม่มีค่าใช้จ่ายและเป็นของประชาชนต่อไป
เราถึงได้ขอใช้พื้นที่ตรงนี้ ขอให้ผู้มีอำนาจมาตกลงกัน…
ฉันได้เจอหลายคน จากสำนักงานอัยการที่บอกฉันว่า
"คุณเรียนจบรุ่นปี 99 นี่"
ราวกับจะบอกว่า
"คุณเป็นพวกตัวปัญหาที่ไปประท้วง"
(นักศึกษาประท้วงที่ม.เม็กซิโก)
ฉันเคยโดนคุกคามมามาก
เพราะเราถูกมองว่าเป็นอาชญากร ตั้งแต่ตอนเป็นนักศึกษาม.เม็กซิโก
เพราะประท้วงและเรียกร้อง
สิทธิ์ในการเข้าถึงการศึกษาของรัฐที่เรียนฟรี
พวกเขาต่อต้านนักศึกษาอย่างเราทุกคน
ที่สนับสนุนการประท้วงในปี 1999
วันนี้มีกี่คณะที่ออกมาประท้วง
ประท้วง
หลายครั้ง
ประท้วง
ฉันมาจากการเคลื่อนไหวนั้น
ฉันไม่ได้ถามครอบครัวเรื่องเข้าร่วมการประท้วง
ฉันคิดว่าฉันทำสิ่งที่ถูกต้องแล้ว
เพื่อปกป้องมหาวิทยาลัยของเรา
เมื่อต้องเจอมหาวิทยาลัยเตรียมขึ้นค่าเทอม
เพราะพ่อแม่ฉันเป็นชาวไร่
เราไม่มีปัญญาจ่ายค่าเล่าเรียนมหาวิทยาลัย
- รัฐต้องจ่าย! - อย่าขึ้นค่าเทอม
ฉันทำตามทุกขั้นตอนที่จำเป็น เพื่อลงทะเบียนเรียนกฎหมาย
ฉันตัดสินใจจะเป็นทนาย ก่อนจะเกิดการประท้วง
ฉันคิดว่า "ฉันอยากทำงานในสำนักงานกฎหมาย เพื่อต่อสู้ให้ประชาชน"
เป็นเพราะในช่วงที่มีการประท้วง และตอนจบเหตุการณ์นั้น…
โดยเฉพาะตอนจบ
การที่ตำรวจบุกเข้าไปในมหาวิทยาลัย…
โดยรวมแล้วฉันผิดหวังมาก
กับทั้งสถาบัน กับรัฐบาล
มีหมายจับกุมฉัน
ฉันถูกดำเนินคดี
พวกแกมันเป็นหมาสกปรก ไปตายซะ
- ไอ้สารเลว ไอ้โง่ - พอแล้ว
ไอ้นรก
หลังจากประท้วงนานถึง 9 เดือน 17 วัน
ในที่สุดอาคารเรียนก็กลับสู่ความสงบ
แกนนำหลักของคณะกรรมการประท้วงล้มเหลว
ผมอเลฮานโดร เอชาวาร์เรียหรือ "เอลมอช"
และมาริโอ ฟลาวิโอ เบนิเตซ ชาเวซ
ที่มีความสัมพันธ์ใกล้ชิดกับ กองทัพปลดปล่อยแห่งชาติซาปาติสตา
ตอนที่เราคุยกันเรื่อง การเปลี่ยนแปลงมหาวิทยาลัย
เราทำไปเพราะคิดถึงเรื่องที่เราเคยอ่านมา
จากชายหญิงชาวซาปาติสตา
ขบวนการซาปาติสตาเปลี่ยนแปลงทุกอย่าง
เปลี่ยนแปลงฉันด้วย
ฉันอยู่ที่มหาวิทยาลัย ตอนที่รองผู้บัญชาการมาร์โกสไปเยี่ยม
สวัสดีตอนบ่าย มหาวิทยาลัยแห่งชาติเม็กซิโก
กองทัพซาปาติสตา!
ช่วงเวลานั้นทำให้เรามีความหวังเต็มเปี่ยม
เราตื่นเต้นมากที่ได้ฟังพวกเขา
ถึงนักศึกษามหาวิทยาลัยทุกคน ทั้งชายและหญิง
เราอยากขอให้ทุกคน อย่าหยุดเหลียวแลผู้ยากไร้
อย่าหยุดไขว่คว้าหาอนาคต
เพราะอนาคตที่แท้จริงนั้น คืออนาคตที่เราก้าวไปพร้อมกัน
ฉันใส่กรอบแขวนไว้บนผนังเลย
จะได้ไม่ลืมว่าตัวเองเป็นใคร ไม่ลืมกำพืดตัวเอง
พ่อของฉันเปลี่ยนจากเป็นชาวไร่ไปเป็นกรรมกร
พ่อคิดว่า "จะมีบ้านให้ครอบครัวได้ซะที"
แต่โชคไม่ดีที่พ่อของฉันถูกหลอก
พ่อเลยต้องติดคุกกลายเป็นนักโทษ
ตอนที่พ่อเล่าเรื่องนี้ พ่อก็เล่าด้วยความคับแค้น
พ่อมีทนายผู้หญิงที่ช่วยให้พ่อได้ออกจากคุก
พอพ่อออกมา ก็บอกฉันว่า ภูมิใจในตัวทนายความคนนั้นมาก
ฉันเลยคิดอยากเป็นทนายความเหมือนกัน
ฉันเคยทำคดี ที่มีคนถูกคุมขังโดยมิชอบด้วยกฎหมาย
ประธานาธิบดีเอ็นริเก เปญา นิเอโต
เราขอถามคุณ
เมื่อไหร่จะคืนศพของฮูลิโอ เซซาร์ ให้กับครอบครัวของเขา
พวกคุณฆ่าเขา จงพาเขากลับมา
สี่สิบสอง สามสิบสาม ความยุติธรรม
ฉันเคยทำคดีวิสามัญฆาตกรรม ที่มิชอบด้วยกฎหมาย
ฉันเคยทำคดีทรมานคน
พวกเขาทำการสอบสวนคดีอื่นๆ ที่ไม่ใช่การทรมาน
ฉันเคยทำคดี
ที่มีคนถูกดำเนินคดี หรือถูกกล่าวหาผิดว่าก่อเหตุลักพาตัว
เรากำลังทำเรื่องขอให้ครอบครัว กลับมาอยู่ด้วยกันอีกครั้ง
ฉันเคยว่าความให้ผู้หญิง ที่ตกเป็นเหยื่อของความรุนแรงทางเพศ
ฉันทำงานที่ศูนย์สิทธิมนุษยชน เฟรย์ ฟรานซิสโก เด วิตอเรีย
แล้วก็เกิดเหตุฆาตกรรมเลสวี ในวิทยาเขตหลักของม.เม็กซิโก
ผู้หญิงที่ถูกพบเป็นศพเมื่อวานนี้ ถูกแขวนคอด้วยสายโทรศัพท์สาธารณะ
ที่วิทยาเขตหลักของม.เม็กซิโก เธอชื่อเลสวี อายุ 22 ปี
ยังไม่แน่ชัดว่า เธอถูกฆ่าตายหรือฆ่าตัวตาย…
(พบศพเลสบี ผู้หญิงอายุ 22 ปีตรงนี้)
เพราะร่างกายเธอไม่มีร่องรอยบาดแผล
ที่แปลกคือมีคนพบศพเธอ โดยมีสายโทรศัพท์สาธารณะ…
นี่เป็นคดีฆาตกรรมผู้หญิงคดีแรกที่ฉันทำ
เลสวี เบอร์ลิน ริเวร่า โอโซริโอ อายุ 22 ปี คือหญิงสาวที่เราเป็นตัวแทนให้
สำนักงานอัยการระบุว่าเป็นการฆ่าตัวตาย
และโพสต์ทวีตหลายครั้ง
ที่ทำให้เลสวีตกเป็นเหยื่ออีกครั้ง
และฉันก็ต้องเผชิญหน้า กับเจ้าหน้าที่มหาวิทยาลัยอีกครั้ง
และมีการเดินขบวนนักศึกษาอีกครั้ง
แต่คราวนี้แตกต่างไปจากที่เราเคยเห็น
เพราะครั้งนี้เป็นการเรียกร้องสิทธิ์ ในการมีชีวิตของเรา
เราทำการสืบสวนได้ไร้ที่ติเลย
เรานำเสนอรายงานทางนิติวิทยาศาสตร์
เรานำเสนอรายงานที่จำลอง ข้อเท็จจริงขึ้นมาใหม่
และศาลตัดสินว่าเป็นคดีฆาตกรรมผู้หญิงจริงๆ
เราเป็นกลุ่มเดียว
ที่บอกเจ้าหน้าที่และเจ้าหน้าที่ราชการ
ตั้งแต่แรกเริ่มว่านี่ไม่ใช่การฆ่าตัวตาย แต่เป็นการฆ่าผู้หญิง
และวันนี้ก็ได้รับการพิสูจน์แล้วว่าเป็นจริง
วันนี้ความจริงได้ปรากฎ วันนี้…
พอเราออกจากการไต่สวน
แม่ของเหยื่อคนอื่นๆ ก็อยู่ที่นั่น
แม่ๆ พากันตื่นเต้น ถามว่า
"เมื่อไหร่ลูกสาวฉันจะได้รับความยุติธรรมบ้าง"
"เมื่อไหร่เราจะได้ความยุติธรรม"
แต่พวกเขาก็มีความหวังว่าจะมีความยุติธรรม
"เมื่อไหร่ฉันจะได้ความยุติธรรม"
แน่นอนว่าฉันมีความสุข
แต่พอฉันเห็นแม่ๆ ที่มีความหวัง เรียกร้องความยุติธรรม…
ฉันคิดว่า "งานเรายังไม่จบ"
การทวงความยุติธรรมให้คนใดคนหนึ่ง รู้สึกเป็นการเรียกร้องให้ทุกคน
และความอยุติธรรมต่อคนนึง ก็ไม่ยุติธรรมต่อทุกคนเช่นกัน
ทั้งผู้หญิง คนเป็นแม่ นักศึกษา
ทุกคนกดดันรัฐให้ยอมรับว่ามีวิกฤต
และก่อตั้งสำนักงานอัยการคดีฆาตกรรมผู้หญิง
ต่อไปจะเป็นการแถลงการณ์
ของเอร์เนสติน่า โกดอย ราโมส
อัยการสูงสุดเม็กซิโกซิตี้ครับ
เจ้าหน้าที่อย่างเราใช้เวลานานกว่าจะเข้าใจ
ว่าความรุนแรงที่เกิดต่อผู้หญิง
สุดท้ายก็จะส่งผลกับเราทุกคน
ตอนนี้เราจึงอยากก่อตั้ง
สำนักงานอัยการเฉพาะกิจ ที่เชี่ยวชาญการ…
สืบสวนคดีฆ่าผู้หญิง
(ห้องบรรพอัยการ)
สำนักงานอัยการแห่งนี้ควรยึดมั่นในภารกิจ…
ฉันรู้สึกว่านี่ ไม่ควรเป็นการแต่งตั้งตามระบบราชการ
ไม่เกี่ยวว่าเรารู้จักใคร ใครว่างหรืออะไรอย่างนั้น
แต่ควรทำเป็นตำแหน่งเปิด
เราจึงตัดสินใจเปิดรับสมัครประชาชนทั่วไป
อรุณสวัสดิ์ค่ะทุกท่าน
นี่คือขั้นตอนที่สองของกระบวนการคัดเลือก
ตำแหน่งหัวหน้า สำนักงานอัยการคดีฆาตกรรมผู้หญิง
สำหรับฉันแล้ว การให้ความช่วยเหลือ ควรให้ความสำคัญ
กับความจริงที่ว่าคนที่สำคัญที่สุด
คือคนที่ถูกล่วงละเมิดสิทธิ์…
ฉันรู้สึกตั้งแต่ต้นเลยว่า การสัมภาษณ์ที่ดีที่สุด
และเอกสารที่ดีที่สุดเมื่อทบทวนดูแล้ว เป็นของซายูริ
ฉันเองก็ไม่รู้จักเธอ
ฉันรู้ว่าเธอเคยทำงานสังคมสงเคราะห์
เราเลยคุยกับเธอ
ฉันไม่เคยคิดเลยว่าจะได้เป็นอัยการ
ตอนที่อัยการสูงสุดแต่งตั้งให้ฉันเป็นอัยการ ทำคดีฆาตกรรมผู้หญิง
เธอโทรหาฉัน ฉันอยู่ที่วิทยาเขตหลัก ของม.เม็กซิโก
ฉันจำได้ว่าต้องหายใจเข้าลึกๆ
เพราะอยู่ดีๆ ฉันก็รู้สึกว่า ชีวิตฉันกำลังจะเปลี่ยนแปลงไป
ถ้าเรามองไปยังเบื้องบน
มองไปยังขั้วอำนาจ
เราทำได้แค่เลือกระหว่างต่อสู้คนเดียว
หรือตกหลุมพราง
ที่อ้างว่าสิ่งต่างๆ เปลี่ยนแปลงจากภายในได้
ฝ่ายซ้ายกี่คนแล้วที่ติดกับดักนี้
พวกเขาคิดว่าถ้าไปทำงานราชการ
ก็จะเปลี่ยนแปลงสิ่งต่างๆ ได้
สิ่งที่เกิดขึ้นนั้นตรงข้ามกันเลย
อำนาจเปลี่ยนพวกเขา
เปลี่ยนคนที่เคยเป็นนักเคลื่อนไหวทางสังคม
ให้เป็นแค่ข้าราชการที่มีอำนาจ
แน่นอนว่าภารกิจที่ฉันตั้งใจจะทำ
ไม่ใช่งานที่คนคนเดียวจะแก้ไขได้
แต่ต้องใช้คนที่มีความมั่นใจ
และมีทักษะที่จำเป็น
ไม่เพียงเท่านั้น แต่ต้องมีความหวังและความเชื่อมั่น
ว่าเราจะแก้ไขสถานการณ์ที่เกิดขึ้นได้
ฉันทำงานที่สำนักงานอัยการ เพราะเชื่อว่าสิ่งต่างๆ เปลี่ยนแปลงได้
ยังไงก็ตาม ไม่ว่าการเปลี่ยนแปลงนั้น จะสำเร็จหรือไม่
ฉันเชื่อว่ามีคดีและผู้เสียหาย
ที่เราช่วยได้ในตอนนี้
และเราต้องไม่ลืมเหตุผล
ที่เรามาอยู่ที่นี่และสิ่งที่เราต้องการ
ฉันมาที่นี่เพื่อสืบสวนคดีฆาตกรรมผู้หญิง
ฉันไม่ได้มาหาตำแหน่งหรือมาเป็นอัยการ
อรุณสวัสดิ์ สำนักงานอัยการ สืบสวนคดีฆาตกรรมผู้หญิงค่ะ
(โยอานา เอสเมอรัลดา)
สำหรับคดีของโยอานา เอสเมอรัลดา
สามีของเธอ
เข้ามอบตัวที่สถานีตำรวจในเขตกัม
แล้วบอกว่า "ผมเพิ่งฆ่าเมียผม"
เขาเล่าทีละขั้นว่าทำอะไรลงไป
เราเลยได้รับ
คำสั่งให้ไปหาชิ้นส่วนศพที่เหลือ
ตรงนี้เป็นเหว ต้องเป็นที่นี่แหละ
ตรงนี้คือที่ที่เขาบอกว่าพยายามโยนเธอลงไป
(ไปที่สถานที่เกิดเหตุ)
ผู้ต้องสงสัยบอกว่าเขาชำแหละศพผู้ตาย แล้วไปที่ท่อระบายน้ำ
และกำจัดแขนขาของเธอที่นั่น
เบ็ตซี่ เราควบคุมตัวผู้ต้องสงสัยได้ถึงเมื่อไหร่
ตั้งแต่ 3:45 โมง
ถึง 6:45 เหรอ
- จะย้ายตัวเขาไปตอน 11 โมงใช่ไหม - ขอบคุณค่ะ
สำนักงานอัยการสืบสวนคดีฆาตกรรมผู้หญิง ได้รับอนุญาต
ให้เข้าไปแทรกแซงในที่เกิดเหตุ ใกล้ถนนริโอ เด ลอส เรเมดิออส
(ย่านติโกมัน)
เราเกิดที่นี่
พี่สาวฉันโตที่นี่ ไปโรงเรียน ใช้ชีวิตวัยเด็กของเธอที่นี่
ทุกอย่างเกิดขึ้นในย่านนี้
ที่นี่เป็นย่านที่อันตราย น่าจะเป็นย่านโคมแดง
อาชญากรรมแพร่ระบาด
ตอนนี้ยิ่งอันตรายมาก
เธอเป็นคนที่ประคับประคองครอบครัวเราไว้
เธอเป็นลูกคนโต เลยเป็นเหมือนแม่คนที่สองของเราทุกคน
(ลิซเบ็ต กัมโปส น้องสาวของโยอานา เอสเมอรัลดา)
เช่น พอถึงวันเกิดเรา
พี่จะแต่งเป็นตัวตลก แล้วเล่าเรื่องตลกให้เราฟัง
เราเป็นเหมือนลูกคนแรกของพี่
และต่อมาพี่ก็มีครอบครัวของตัวเอง
ฉันเป็นคนถ่ายรูปพวกนี้
ภาพถ่ายชุดสุดท้ายของเธอกับยายของฉัน
แม่ของฉันเป็นคนรักลูกมากๆ
สำหรับฉัน แม่เป็นโลกทั้งใบ เป็นเพื่อนฉัน
เป็นคนที่ฉันเล่าทุกอย่างได้
พูดได้ว่าแม่เป็นแม่ที่ดีที่สุดสำหรับฉัน
แม่คอยอยู่เคียงข้างเราเสมอ
สำหรับพี่สาวฉัน ลูกๆ เป็นทั้งชีวิตของพี่
เช้าวันนั้นฉันสังเกตว่า พี่ไม่ได้พาลูกๆ ไปโรงเรียน
แล้วฉันก็คิดว่าแปลก เพราะพี่มีความรับผิดชอบมาก
ฉันไปที่บ้านแม่ แม่ก็บอกว่าพี่ไม่ได้ไปหา
เราสังเกตเห็นสัญญาณความรุนแรงอยู่แล้ว
พี่ไม่กล้าทิ้งเขาเพราะกลัวว่า ลูกๆ จะถูกพรากไปจากเธอ
เราไปแจ้งความ
เพราะเราสงสัยว่าเขาทำร้ายพี่
ครั้งนึงพี่ฉันอีกคนนึงเจอเธอถูกขังไว้
พี่ไม่ยอมตอบเรา และไม่มีวี่แววว่าเธอปลอดภัยเลย
มีบางอย่างผิดปกติแน่นอน
เราจึงตัดสินใจไปแจ้งความ
แล้วพี่สาวอีกคนที่อยู่ที่บ้านก็โทรหาฉัน
บอกว่ามีตำรวจไปที่บ้าน
บอกว่าเขามอบตัว และสารภาพว่าฆ่าภรรยาตัวเอง
โปรดแถลงคำให้การจากที่นั่งของคุณ
คุณมีอะไรจะพูดไหม เกี่ยวกับข้อเท็จจริงเหล่านี้ ฮวน
เหตุเกิดขึ้นที่บ้านของญาติผม
ผมตัดสินใจจะฆ่าเธอ
คุณฆ่าเธอยังไง
ใช้อาวุธมีคมครับท่าน
หลังจากนั้นคุณทำอะไร
ทำความสะอาดที่นั่น กำจัดหลักฐานทั้งหมด
เช็ดเลือด กำจัดหลักฐานทุกอย่าง
ครับ
คนคนนี้มาที่การไต่สวนมูลฟ้อง
เล่าว่าเขาฆ่าโยอานายังไง
และเขาทำลงไปเพราะว่า…
จากคำให้การของเขา เธอไม่ซื่อสัตย์กับเขา
เขาหวังว่าผู้พิพากษาจะถือว่า เป็นเหตุผลที่ชอบธรรม
หวังว่าจะเป็นมูลเหตุให้ลบล้าง หรือเป็นข้อแก้ต่างความผิดของเขาได้
เป็นเพราะความไม่ซื่อสัตย์
ผมถึงตัดสินใจปลิดชีวิตเธอคนนั้น
เธอไม่ยอมฟังเลย ผมอยากแก้ไขให้ถูกต้อง
แต่เธอปฏิเสธเสียงแข็ง ผมถึงทำลงไปอย่างนั้นครับท่าน
แค่นี้ล่ะครับ
แม่บอกเขาว่าไม่อยากอยู่กับเขาอีกแล้ว คราวนี้แม่มั่นใจมาก
เขาบอกว่าพวกเขาแยกทางกันไม่ได้ เขาบอกฉันว่า
"แม่แกทิ้งฉันไม่ได้ เพราะพระเจ้ากำหนดให้เราอยู่ด้วยกัน
เราแต่งงานกันแล้ว เธอเป็นของฉัน เธอเป็นเมียฉัน" เขาพูดอย่างนั้น
ฉันคิดว่านั่นเป็นชนวนเหตุของทุกอย่าง
เราเลยเข้าไปแทรกแซงที่บ้านโยอานา
(บันทึกเหตุการณ์ หมายค้น)
(หมายค้น)
(ซานฮวน)
ตอนแรก ตำรวจสืบสวนมาเคาะประตู
อัยการพูดออกมาดังๆ ว่า
"เรามาสืบสวนในนามของสำนักงานอัยการ"
"ขออนุญาตเข้าบ้านหน่อยค่ะ"
พวกเขาเปิดประตูเข้าไป
มีเอกสารหลายฉบับ
ทั้งกระดาษ โปสเตอร์ติดบนผนัง
ฉันจำได้ว่ามีโปสเตอร์แผ่นนึงที่เขียนว่า
"ฉันจะรักเธอ ฉันจะดูแลเธอเสมอ" อะไรอย่างนั้น
มันน่าตกใจมากทีเดียว
เมื่อเรารู้ว่าไปที่นั่นทำไม แล้วเห็นข้าวของต่างๆ อยู่ในนั้น
เราเจอสิ่งที่โยอานาเขียนไว้เอง
มีจดหมายที่ผู้ตายบอกเขาว่า พวกเขาควรแยกทางกัน
บอกว่าเธอไม่อยากยุ่งเกี่ยวกับเขาแล้ว บอกให้เขาขายเฟอร์นิเจอร์
แล้วเอาเงินไปให้ลูกๆ ถ้าเขาต้องการ
เราต้องค้นทุกห้อง
เพื่อดูว่าชายคนนี้ก่อเหตุฆ่าโยอานาในห้องไหน
หาคราบเลือดด้วยลูมินอล ฉีดลูมินอล
แล้วจากนั้น ก็จะได้ที่เกิดเหตุ
เพื่อระบุว่าเหตุเกิดขึ้นที่ไหน และมีเลือดเขาติดอยู่หรือไม่
แค่เขาเข้ามอบตัวแล้วบอกว่า "ฉันฆ่าเธอ" ยังไม่พอ
เราต้องการข้อมูลสนับสนุน ข้อมูลทางวิทยาศาสตร์ ข้อมูลทางเทคนิค
(ผู้เชี่ยวชาญด้านพันธุศาสตร์ สาขาเคมีนิติวิทยา)
ผู้เชี่ยวชาญด้านนิติเวชในตอนนั้น มีลูมินอลน้อยมาก และบอกเราว่า
"คุณต้องบอกเราว่าต้องฉีดลูมินอลตรงไหน"
ราวกับจะบอกว่าถ้าหลักฐานล้มเหลว ก็เป็นความผิดของเรา
เพราะเราบอกตำแหน่งพวกเขาเอง
เขาบอกว่า "ตรงนี้มีเตียงกับเสื้อผ้า ฉีดตรงนี้ เท่าที่ทำได้"
การตรวจหลักฐานครั้งนี้พิเศษมาก
เพราะเลือดไม่สามารถมองเห็นได้ด้วยตาเปล่า
พวกเขาตั้งใจเก็บกวาดที่เกิดเหตุ
จึงดูเหมือนไม่มีอะไรเหลืออยู่เลย
แต่ถ้าเราใช้ลูมินอล
เราจะเห็นได้ว่าเคยมีเลือดอยู่ตรงไหนบ้าง
ลูมินอลทำปฏิกิริยากับธาตุเหล็กในเลือด
ก่อให้เกิดการเรืองแสงจากปฏิกิริยาเคมี
แสงสีฟ้าที่เปล่งออกมา
หมายถึงผลการตรวจเลือดเป็นบวก
และสิ่งที่เราเห็นก็น่าประทับใจมาก
เหมือนแสงเรืองรองนั้นกำลังบอกว่า "ความจริงเป็นแบบนี้"
พบว่ามีรอยลาก
ห้องนั้นทั้งห้อง…
- สว่างวาบเลย - สว่างขึ้นมาเลย
เมื่อดูจากหลักฐานนั้น เราจึงระบุที่เกิดเหตุได้แล้ว
แต่สิ่งสำคัญที่สุดสำหรับเรา จากการไต่สวนครั้งนั้น
และจากการพูดคุยกับผู้ต้องสงสัยเพิ่มเติม
คือเขาจะให้ข้อมูลเราว่าจะพบ
ซากศพของโยอานาได้ที่ไหน
คุณเอาศพไปทิ้งที่ไหน
ที่ริโอ เด ลอส เรเมดิออสครับ
คุณทำอะไรกับเลื่อยและมีด
ทำเหมือนกัน ผมโยนทิ้งลงแม่น้ำครับ
ในคืนนั้นเลย ทุกอย่างเกิดขึ้นตอนกลางคืน
- ใครช่วยคุณ - ผมทำคนเดียว ไม่มีใครช่วยผม
ผมไปที่นั่นสามครั้ง เพื่อกำจัดหลักฐานทั้งหมด
เขาบอกด้วยว่าเขากำจัดศพใกล้บ้านเขา
แปลว่าเขาเดินไปตามถนน แล้วถึงจุดนึงก็เลี้ยวตรงมุมตึก
เดินทวนกระแสน้ำแล้วโยนทิ้งไว้ที่นั่น
ทีมตำรวจสืบสวนยังค้นหาซากศพ
ตามริมฝั่งแม่น้ำด้วย แต่ไม่เจออะไรเลย
(การค้นหาสิ้นสุด ไม่พบหลักฐาน)
ฉันบอกหัวหน้าว่า "เราต้องไปอีกครั้ง"
หัวหน้าบอกฉันว่า "น้ำกำลังขึ้นนะ"
"ตอนนี้เราคงไม่เจออะไรแล้ว"
ฉันตอบว่า "เราต้องทำทุกวิถีทาง"
เรารวบรวมทีมออกไปค้นหา
แม่น้ำมีขยะเต็มไปหมด คงเหมือนกับ…
- งมเข็มในมหาสมุทร - ถูกต้องเลย
มีการค้นหาหลายรูปแบบแล้วแต่พื้นที่
ในกรณีนี้ เพราะที่นั่นเป็นพื้นที่โล่ง เราจึงใช้วิธีสุ่มตัวอย่างแบบแปลงสี่เหลี่ยม
เราค้นหาเป็นแปลงสี่เหลี่ยม พอหาตรงนั้นเสร็จ
ก็ย้ายไปหาแปลงอื่นเพื่อครอบคลุมพื้นที่ทั้งหมด
มีพื้นที่บนทางลาดตรงนั้น
ที่ต้องค่อยๆ เดินลงไป
ตรงนั้นเองที่เบรนด้าเจอแขนข้างนึง ของเอสเมอรัลดา
ฉันเห็นอะไรบางอย่างดูเหมือนผ้าขาว
มีแมลงวันตัวเล็กๆ รุมเกาะอยู่เพียบ
เป็นสัญญาณว่ามีอะไรบางอย่างซ่อนอยู่ข้างใต้
เป็นมือของเธอ
(แขนซ้ายท่อนบน (แขน, มือ))
พบที่ริมฝั่งแม่น้ำ
นั่นจึงเป็นจุดแรก…
ที่ใช้เป็นจุดอ้างอิงเพื่อค้นหาต่อไป
เราดีใจกันมาก
เรามีกลุ่มในวอตส์แอป
เอาไว้พูดคุยและรายงานกัน "ดูนี่ เราเจอแขนข้างนึงแล้ว"
ตอนนึงมีคนพูดว่า "เราเจอชิ้นส่วนพอแล้ว พอกันเถอะ"
ฉันว่าเราดื้อดึงมากว่าจะค้นหาต่อไป
เราขอให้หน่วยดับเพลิง และกลุ่มซอร์โรสช่วยเหลือ
เราคิดว่าต้องขอใช้เรือเพื่อลงไปค้นหาในแม่น้ำ
นั่นไงฉัน อยู่ข้างหลัง
พวกเขาใช้เข็มขัดและเชือกโรยตัวลงไป
น้ำขึ้นแทบจะถึงอกพวกเขาแล้ว
กลิ่นก็แรงมากด้วย
ฉันคิดว่าแม้แต่สมาชิกในทีมที่ไม่มั่นใจ
ก็ยังมีแรงผลักดัน
และยิ่งมุ่งมั่น กระตือรือร้นมากขึ้น
ว่าอาจจะหาพบชิ้นส่วนทั้งหมดได้
คนดูออกเมื่อเราทำอะไร เพราะเราสนใจจริงๆ
พวกเขาจะซึมซับความกระตือรือร้น และความเชื่อมั่นนั้นเข้าไปด้วย
และรู้ว่าเราไม่ได้ทำงานนี้ แค่เพื่อกรอกเอกสารให้จบไปเท่านั้น
เราทำการค้นหาในแม่น้ำอีกสามครั้ง
(ริโอ เด ลอส เรเมดิออส)
เพื่อนร่วมทีมคนนึงลงไปที่แม่น้ำ แล้วพูดว่า "ขาอยู่นั่น"
สมาชิกในทีมทุกคนถูกเรียกตัวมา
ผู้เชี่ยวชาญและนักดับเพลิงลงไป
และพวกเขายืนยันว่า เป็นต้นขาและน่องขาจริงๆ
(ขามนุษย์ด้านขวา (ต้นขา น่องขาและเท้า))
และแล้วก็เจอเธอ
ในที่สุดเราก็เจอเธอครบแล้ว
(แขนขาหายไป)
เราดีใจกันมาก
เพราะเราทำงานเสร็จสิ้นแล้ว
เราปรบมือให้ตัวเองและถ่ายรูปหมู่ไว้
จากนั้นเราก็ไปหาครอบครัวเธอ
บอกพวกเขาว่าเราพบร่างของเธอทั้งหมดแล้ว
ตอนนั้นฉันก็พูดว่า "ผู้ชายคนนี้ไม่ได้ชนะ"
เขาไม่ได้ชนะทั้งคดี
เพราะเขาต้องการ
เอาชนะเอสเมอรัลดาแม้เมื่อตายไปแล้ว
เพื่อไม่ให้เธอได้ตายอย่างสมเกียรติ
สำหรับครอบครัวเธอ หรือลูกๆ ของเธอ
เขาไม่ได้รับชัยชนะนั้น
เธอคือโยอานา เอสเมอรัลดา และวันนี้เราได้ศพของเธอมาแล้ว
เป็นช่วงเวลาที่งดงามมาก
(อายุ 41 ปี)
(โยอานา เอสเมอรัลดา เทรโฮ ออร์ดูนา)
ฉันตกใจมาก
ฉันไม่ได้เศร้าเท่าที่ควร
ตอนนั้นฉันชาไปทั้งตัว
เพราะฉันเป็นห่วงมากกว่า
ว่าจะได้ความยุติธรรมหรือไม่
ฉันกังวลเรื่องนั้นมากกว่า
ลิซ อรุณสวัสดิ์ค่ะ
ก่อนอื่นเลยนะคะ…
เราเสียใจด้วยอย่างมาก สำหรับสิ่งที่เกิดขึ้นกับโยอานา
อย่างที่เราบอกไปก่อนหน้านี้
เราตั้งใจออกค้นหา
และโชคดีที่เราพบศพของเธอครบแล้ว
- ขอโทษค่ะ ขอถอดหน้ากากออกสักครู่นะ - ค่ะ เชิญเลย
คือ…
เราอยากค้นหาและคืนศักดิ์ศรีให้กับศพ
ของโยอานา เอสเมอรัลดา
และคืนเธอให้กับครอบครัว
เธอจะได้พักผ่อนอย่างสงบ ด้วยร่างกายที่สมบูรณ์
ฉันเชื่อว่าทุกอย่างที่นิยามได้ว่า การฆาตกรรมผู้หญิงในประเทศนี้คืออะไร
สรุปไว้ในคดีนั้นหมดแล้ว
มีทุกอย่างครบ ประวัติการทำร้ายร่างกายในครอบครัว
เด็กที่กลายเป็นกำพร้า
ผู้ชายที่ทำเหมือนร่างกายผู้หญิงเป็นขยะ
และเชื่อว่า การกระทำของเขามีเหตุผลสมควรแล้ว
เขาเชื่อว่าเขาเป็นเจ้าของเอสเมอรัลดา ที่เขาถือว่าทรัพย์สิน
สิ่งที่เราทำคือยึดหลักความรอบคอบ
และยึดมั่นในหน้าที่เพื่อค้นหาเธอ
เราทำสำเร็จ ไม่ใช่แค่มองข้ามสิ่งต่างๆ แล้วพูดว่า
"เธอไม่อยู่หรอก หาไม่เจอหรอก สายไปแล้ว"
เราจะนำศพใส่ในโลงแล้วปิดฝา
แล้วให้เวลาคุณบอกลานะคะ
แล้วค่อยบอกเราว่า จะให้กลับมาตอนไหนเพื่อปิดหลุมศพ
โอเคนะคะ
ขอทางหน่อยค่ะ
ดูดีแล้วนะ
ขอความเป็นส่วนตัวให้ครอบครัวหน่อยค่ะ
พวกเขาจะบอกเราเอง
ตอนที่แม่ฉันตาย ฉันรู้สึกไม่อยากมีชีวิตอยู่ต่อไปแล้ว
เมื่อไม่มีแม่ ฉันก็ไม่มีเหตุผลที่จะมีชีวิตอยู่ต่อไป
ฉันไม่อยากอยู่
ในโลกนี้แล้ว
ฉันแค่อยากตาย
แต่ในตอนนั้น น้องฉันดุฉันว่า
"ถ้าพี่ไม่อยู่ แล้วหนูจะทำยังไง"
"หนูไม่มีพ่อไม่มีแม่แล้ว"
"หนูจะอยู่ยังไงเมื่อไม่มีพี่"
ฉันเลยตอบไปว่า "นั่นน่ะสิ"
"ฉันคิดถึงแต่ความเศร้าของตัวเอง ไม่ได้คิดถึงน้องเลย"
และน้องยังเด็กมากด้วย ตอนแม่ตายน้องเพิ่งสิบขวบเอง
พอน้องพูดอย่างนั้น ฉันคิดว่า "ฉันต้องลุกขึ้นสู้"
"ไม่ว่าจะเจ็บปวดขนาดไหน
ฉันต้องสลัดความเจ็บปวดทิ้งไป เพื่อเข้าใจน้อง
เราทั้งคู่จะได้ก้าวไปข้างหน้าด้วยกัน
ฉันเป็นผู้ปกครองของน้องสาว
งานเดียวที่ฉันหาได้
ที่มีตารางงานลงตัวคือ เป็นแม่บ้านกะกลางคืน
ฉันจะได้อยู่กับน้องช่วงบ่าย
ฉันรู้สึกว่าความยุติธรรมหมายถึง…
ฉันว่าต้องเกี่ยวกับความยุติธรรม
ต้องมอบสิ่งที่ทุกคนควรได้รับ
ถึงจะใช้เวลานาน แม่ฉันก็ได้ความยุติธรรมแล้ว
ใช้เวลาประมาณสองปี กว่าเขาจะได้รับโทษ
แต่เขาได้รับโทษที่ยุติธธรรม
และเขาไม่มีโอกาสขอทัณฑ์บนเร็วๆ นี้
และศาลเพิกถอนสิทธิ์ทุกอย่าง ที่เขามีในตัวเราด้วย
ทั้งน้องสาวและฉัน
เชิญคดีต่อไปครับ อัยการ
ครับท่าน เราขอให้ดำเนินคดีกับจำเลยครับ
ฆวน โกเมซ เปเรซ ถูกตั้งข้อหาอย่างเป็นทางการ
หลังจากพิสูจน์แล้วพบว่ามีความผิดจริง
ในฐานะผู้กระทำความผิด ข้อหาก่อเหตุฆาตกรรมผู้หญิง
ต่อผู้ตาย…
(โกเมซ เปเรซ ฮวน ถูกตัดสินจำคุก 70 ปี)
ถือเป็นบทเรียนสำหรับทุกคน เป็นความโล่งใจ
ที่ได้ความยุติธรรม ศักดิ์ศรี ความทรงจำ และช่วงเวลาแห่งความภาคภูมิใจ
ซึ่งเป็นสิ่งที่คนทำงานนี้ต้องการรู้สึก
ทั้งหมดนี้เป็นเพราะทีมงาน เป็นผลของการทำงานเป็นทีม
เมื่อฉันถามตัวเองว่า การเป็นผู้หญิงในเม็กซิโกมีความหมายยังไง
ฉันคิดถึงพวกเธอทุกคน
คิดถึงพวกผู้หญิงที่ฉันรู้ว่าจะไม่ยอมลดละ
ที่จะเรียกร้องความยุติธรรมกันต่อไป
พวกเธอเป็นผู้หญิงที่กำลังสร้างโลก
เรากำลังสร้างโลกในพื้นที่ต่างๆ
โลกที่เราอยากอยู่
เวลาผ่านไป
แต่ฉันไม่อยากให้สิ่งที่แม่ทำในชีวิตสูญเปล่า
เพราะแม่ฝันไว้ว่าอยากให้ฉันเรียนจบปริญญา
ฉันเลยเรียนต่อ
ฉันยังรู้สึกเจ็บปวดมาก และจะเจ็บปวดตลอดไป
แต่ฉันก็เรียนต่อไป
ฉันเรียนกฎหมายอยู่ ทำงานไปเรียนไปด้วย
ฉันจ่ายค่าเช่าบ้านและค่าอินเทอร์เน็ต ด้วยเงินเดือนได้
ฉันคอยดูแลให้น้องสาว มีทุกอย่างที่ต้องใช้ในโรงเรียน
ความยุติธรรมสำหรับผู้หญิงคนเดียว รู้สึกยุติธรรมสำหรับผู้หญิงทุกคน
และความอยุติธรรมสำหรับคนนึง ก็รู้สึกอย่างนั้นเช่นกัน
ดังนั้น
เราต้องทำงานกัน
ฉันอยากเป็นอัยการเพราะสิ่งที่เจอมา
เมื่อก่อนฉันอยากเรียนสาขาอื่น
แต่ตอนนี้ฉันอยากทำงานในสำนักงานอัยการ
ในฐานะอัยการ ทำคดีฆาตกรรมผู้หญิง
ในคดีนี้ ฉันรู้สึกว่าความเจ็บปวด
จะช่วยให้ฉันเข้าใจความรู้สึกของครอบครัวได้
พอเคยมีประสบการณ์แบบนั้น ฉันก็เข้าใจว่า พวกเธอเจออะไรอยู่
ฉันจำได้ว่าเรามักไปสวนสัตว์ชาปุลเตเปกกัน
พี่สาวฉันชอบสัตว์มาก
หลานๆ ฉันยังเด็กมาก
เราเลยพาพวกเธอไปนั่งเรือเที่ยวกันบ่อยๆ
แม่ฉันเคยซื้อนี่ให้ตอนฉันเป็นเด็กๆ
จำได้ไหมว่าพวกนี้เคยเป็นเหมือนสัตว์เลี้ยงเลย
เดินจูงไปมาแบบนี้
ความยุติธรรมคือการบำบัดที่ดีที่สุด
ถ้ามีความยุติธรรม ผู้คนก็จะสบายใจ
แล้วจะเลิกหมกมุ่นกับอาชญากรรม เลิกคิดมากกับสิ่งที่เกิดขึ้น
พวกเขาไม่ได้หยุดใช้ชีวิต เพื่อทำงานที่สำนักงานอัยการ
(โยอานา เอสเมอรัลดา เทรโฮ ออร์ดุญญา ปี 1981-2022)
อ๋อ
มีรายงานอาชญากรรมเข้ามา
สำหรับข้อมูลคำสั่งและบันทึก
หน่วยลาดตระเวน 6822 ในเขตชานเมือง ของเขตเบนิโต ฮัวเรซ
ย่านเดลบาเยแจ้งเหตุรหัส 33
ในร้านอาหารซันตอรี
แจ้งศูนย์รหัสห้า
คำบรรยายโดย อรภาริน อ่อนกอ มือง ของเขตเบนิโต ฮัวเรซ